
REFERAT

privind acceptarea donaţiei terenurilor aferente realizării obiectivului de investiţii "Amenajare drum de legătură între Calea Moşniţei şi DC149"

Prin HCLMT nr. 290/25.06.2015 s-a aprobat traseul drumului - Varianta A, prezentat în documentaţia aferentă obiectivului de investiţii  "Amenajare drum de legătură între Calea Moşniţei şi DC149", cu finanţare din bugetul local. Studiul de fezabilitate pentru obiectivul de investiţii  "Amenajare drum de legătură între Calea Moşniţei şi DC149”, cu caracteristicile principale şi indicatorii tehnico-economici au fost aprobaţi prin HCLMT nr. 388/22.09.2015.
În urma dezvoltării imobiliare din zonele periurbane ale municipiului Timișoara, traficul de intrare/ieșire din oraș în zonele de penetrație a devenit foarte aglomerat în anumite periode ale zilei. Acest fenomen este întâlnit și în zona sud-estică a municipiului, unde în localitatea Moșnița au fost dezvoltate numeroase ansambluri rezidențiale. Ansamblurile rezidențiale cele mai intens dezvoltate sunt în zona de nord a localității Moșnița, între satul Moșnița Veche, Moșnița Nouă și limita administrativ-teritorială (UAT) a Municipiului Timișoara ceea ce conduce la aglomerări ale drumurilor existente.
Aglomerările produse conduc la numeroase inconveniente asupra participanților la trafic. În acest caz este necesară asigurarea unei legături alternative între municipiul Timișoara și localitatea Moșnița, în special spre zona de nord a localității Moșnița unde sunt cel mai intens dezvoltate zonele rezidențiale. Acest lucru este posibil prin amenajarea unei legaturi între Calea Mosnitei din municipiul Timișoara și drumul Comunal DC149 (Timisoara – Mosnita Veche - Bucovăț), denumit și Drumul Boilor.

Traseul aprobat are ca origine Calea Moșniței din Municipiul Timișoara, la intersecție cu strada Albăstrelelor, ulterior traseul este condus spre est spre limita adminstrativă a Municpiului Timișoara, punctul final al traseului fiind începutul drumului comunal DC149.

În acest sens se va putea asigura o legătură viabilă între zonele rezidențiale noi apărute în comuna Moșnița Nouă și rețeaua de străzi din municipiu. Traseul propus pentru amenajare are o lungime de aproximativ 1500 m și începe pe Calea Moșniței la sfârșitul carosabilului amenajat al drumului. Tronsonul proiectat se va corela cu traseul de perspectivă a Centurii de ocolire Sud a municipiului Timișoara.
Lucrările vor cuprinde amenajare carosabil cu 2 benzi de circulaţie, amenajare trotuare, amenajare piste de biciclete, amenajare spaţii verzi.



Pentru realizarea lucrărilor de construire a tramei stradale este necesară ocuparea unor suprafete de teren care în momentul de faţă sunt private. Proprietarii din zona afectată de traseul drumului sunt dispuşi să doneze instituţiei noastre terenul necesar realizării investiţiei cu condiţia realizării accesului la drumul public şi racorduri la toate utilităţile, precum şi cu condiţia suportării din bugetul local al Municipiului Timişoara a cheltuielile impuse de perfectarea contractului de donaţie şi a întocmirii documentaţiilor topo – cadastrale necesare (inclusiv înscrierea în Cartea Funciară).

În acest sens, prin procesul - verbal înregistrat la Primăria Municipiului Timişoara cu nr.  SC2017-000210/06.01.2017, proprietarii de terenuri din zona afectată de obiectivul de investiţii "Amenajare drum de legătură între Calea Moşniţei şi DC149” şi-au exprimat acordul cu privire la donarea terenului cu anumite condiţii.


Potrivit art. 121 alin. (3) din Legea nr. 215/2001 privind administraţia publică locală  donaţiile  şi legatele cu sarcini pot fi acceptate numai cu aprobarea consiliului local, cu votul majorităţii consilierilor locali în funcţie.


Întrucât donaţia trebuie încheiată prin înscris autentic, sub sancţiunea nulităţii absolute (conform art.1011 din Codul civil aprobat prin Legea nr. 287/2009) este necesară împuternicirea unor funcţionari din cadrul Seriviului Juridic al Primăriei Municipiului Timişoara, desemnaţi prin dispoziţie a Primarului.


Având în vedere cele mai sus prezentate propunem:
- acceptarea cu titlu de donaţie a suprafeţelor de teren necesare realizării obiectivului de investiţii  "Amenajare drum de legătură între Calea Moşniţei şi DC149” cu condiţia racordării la drumul public şi utilităţile prevăzute în proiect. Prin proiect se prevede a se realiza carosabil, trotuare, pista ciclisti, spaţii verzi, staţie de transformare medie/joasă tensiune cu capacitate corespunzătoare necesităţilor zonei, iluminat stradal, reţea alimentare cu apă, canalizare pluvială, canalizare menajeră;
- încheierea contractului de donaţie şi a documentelor necesare obţinerii certificatului de urbanism se efectuează prin împuterniciţi ai Primarului din cadrul Serviciului Juridic, desemnaţi prin Dispoziţie a Primarului şi donator;

- cheltuielile impuse de perfectarea contractului de donaţie vor fi suportate de către Municipiul Timişoara, inclusiv a cheltuielilor necesare întocmirii documentaţiilor topo – cadastrale (inclusiv înscrierea în Cartea Funciară). 

